नाच्दै रमाउन चाहने युवाहरू विभिन्न वर्ग, समुदायबाट छन् । कोही वर्षौंदेखि धाइरहेका छन् भने कोही भर्खरै आउन सुरु गरेकाहरू छन् । रात्रिकालीन संगीतको रन्को चढेपछि हत्तपत्त उत्रिन गाह्रो हुन्छ । त्यसैले धरानका ललित लिम्बु काठमाडौं पुगेका बेलामा पनि दरबारमार्गका रोदी घरहरू पुग्छन् । ‘त्यहाँ त झन् खुलेर रमाइलो गर्न पाइन्छ,’ उनको अनुभव छ, ‘रातमा रमाइलो गर्न पूर्वमा धरानमा अलि सजिलो, धरानभन्दा काठमाडौ र पोखरा रमाइलो ।’
